Ons waardeer jou baie mooi resensie, sulke mooi woorde beteken so baie vir ons aangesien gelukkige en tevrede gaste vir ons 'n höe prioriteit is. Ons sien uit na jul volgende kuier.
Verblyf by Die Stoep was lekker. Die kamers is groot en netjies en Die Stoep is baie goed geleë, veral as jy oppad Krugerwildtuin toe is.
Baie dankie Marcelle vir jou mooi resensie dit doen ons harte so goed om sulke resensies te ontvang. Ons sien uit na julle volgende besoek.
Daar is 'n probleem met die koördinate van Die Stoep. Die verkeerde "location" is op die webverf en dit het ons 'n uur to twee ure geneem om die plek in die hande te kry. Ons het wel lekker gekuier op die stoep. Ons is vriendelik gehelp en die ontbyt was heerlik. Die area is stil en pragtig. Was die perfekte plek waar ek en al my susters lekker kon kuier en ons het baie veilig gevoel.
Ons is op 'n besondere wyse ontvang en getrakteer. Die ruim slaapkamer is baie netjies en keurig ingerig. Die ontbyt is baie smaaklik en op keurige wyse voorgesit. Die eienaars, Johan en Hannie en hulle personeel is voorwaar vriendelik en baie behulpsaam. Om op die stoep te sit was voorwaar 'n belewenis met die besondere uitkyk op die pragtige natuur. Die stoep is 'n besondere belewenis.
Baie dankie vir julle pragtige resensie dit is waarna ons streef gelukkige en tevrede kliënte. Ons sien uit daarna om julle weer by Die Stoep te ontvang.